Rettens dom (Ottende Udvidede Afdeling) af 30. juni 2021 –Global Silicones Council m.fl. mod Kommissionen
(Sag T-226/18)
»REACH – ajourføring af bilag XVII til forordning (EF) nr. 1907/2006 om begrænsninger vedrørende fremstilling, markedsføring og anvendelse af visse farlige stoffer, kemiske produkter og artikler – begrænsninger vedrørende octamethylcyclotetrasiloxan (D4) og decamethylcyclopentasiloxan (D5) – åbenbart urigtigt skøn – bilag XIII til forordning nr. 1907/2006 – vægtning af oplysninger – artikel 68 i forordning nr. 1907/2006 – uacceptabel risiko – proportionalitet – væsentlige formkrav«
1.      Tilnærmelse af lovgivningerne – registrering, vurdering og godkendelse af kemikalier – REACH-forordningen – særligt problematiske stoffer – identifikationsprocedure – Unionens myndigheders skønsbeføjelse – omfang – domstolsprøvelse – grænser – åbenbar fejl, magtfordrejning eller åbenbar overskridelse af grænserne for skønsbeføjelsen
(Europa-Parlamentets og Rådets forordning nr. 1907/2006, art. 68)
(jf. præmis 73-76, 196 og 205)
2.      Tilnærmelse af lovgivningerne – registrering, vurdering og godkendelse af kemikalier – REACH-forordningen – begrænsninger for visse stoffer – indførelse af nye og ændring af gældende begrænsninger – bedømmelse ud fra proportionalitetsprincippet – lovgivers skønsbeføjelse – område, der indebærer valg af politisk, økonomisk og social karakter – domstolsprøvelse – grænser – lovlig, når der ikke foreligger byrder, der er uforholdsmæssige i forhold til de tilsigtede mål
(Europa-Parlamentets og Rådets forordning nr. 1907/2006, 87., 89, og 91. betragtning, art. 1, stk. 1, og bilag XVII)
(jf. præmis 223, 224, 226, 227 og 230)
3.      EU-ret – principper – princippet om beskyttelse af den berettigede forventning og retssikkerhedsprincippet – grænser – Unionens vedtagelse af en foranstaltning, der kan påvirke en erhvervsdrivendes interesser – forudseende og påpasselige erhvervsdrivende i stand til at forudse vedtagelsen af den nævnte foranstaltning – klar og entydig identifikation af REACH-forordningens retsvirkninger – ingen tilsidesættelse af førnævnte principper
(jf. præmis 263, 272 og 277)
4.      EU-ret – principper – ret til forsvar – ret til kontradiktion – omfang – mulighed for at være individuelt berørt af en almengyldig retsakt – indsigelsen forkastet
(Den Europæiske Unions charter om grundlæggende rettigheder, art. 41)
(jf. præmis 313-316)
5.      Institutionernes retsakter – begrundelse – forpligtelse – omfang – hensyntagen til sammenhængen og alle relevante retsregler
(Art. 296, stk. 2, TEUF)
(jf. præmis 327-331)
Angående
Søgsmål anlagt i henhold til artikel 263 TEUF med påstand om annullation af Kommissionens forordning (EU) 2018/35 af 10. januar 2018 om ændring af bilag XVII til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) for så vidt angår octamethylcyclotetrasiloxan (D4) og decamethylcyclopentasiloxan (D5) (EUT 2018, L 6, s. 45).
Konklusion
1)
Europa-Kommissionen frifindes.
2)
Global Silicones Council, Wacker Chemie AG, Momentive Performance Materials GmbH, Shin-Etsu Silicones Europe BV og Elkem Silicones France SAS bærer deres egne omkostninger og betaler de af Europa-Kommissionen afholdte omkostninger.
3)
Forbundsrepublikken Tyskland, Det Forenede Kongerige Storbritannien og Nordirland, Europa-Parlamentet, Rådet for Den Europæiske Union, Det Europæiske Kemikalieagentur (ECHA) og American Chemistry Council, Inc. (ACC) bærer hver deres egne omkostninger.